Primăria Capitalei a montat 500 stații STB în 2020. Jumătate dintre ele au fost deja vandalizate.
Prețul unei singure stații a fost de 10.000 euro. Costurile totale se ridică la 24 milioane RON. Stațiile nici nu au fost încă plătite. Acordul cadru prevede 2.000 de astfel de stații.
Dai un ban, dar stai în… staţie. Bucureștenii mobilează scump și distrug repede. Banii locuitorilor se duc pe investiții supraevaluate de care tot ei își bat joc.Este exemplul stațiilor de STB montate anul trecut. Prețul este exorbitant. 10.000 de euro bucata! Atât a cheltuit Primăria Capitalei pentru fiecare dintre cele 500 de bucăți. N-au prins măcar primăvara, că jumătate sunt deja sparte sau vopsite. 80 de milioane de lei s-a angajat Primăria Capitalei anul trecut să plătească pentru două mii de stații noi.Numite adăposturi modulare pentru stații, au o suprafață de aproape cinci metri pătrați. Fișa tehnică spune că ar fi trebuit să aibă și automate de vânzare a biletelor, sistem de informare și aparatură de supraveghere.